ফকির গরীবুল্লাহ

ফকির গরীবুল্লাহ  (আনু. ১৬৮০-১৭৭০) এদেশের অষ্টাদশ শতাব্দীর একজন সাহিত্যিক।  ফকির গরীবুল্লাহ হুগলি জেলার (তখনকার বর্ধমান এর অংশ) বালিয়া পরগনার হাফিজপুর গ্রামের অধিবাসী। গরীবুল্লাহ সম্পর্কে তেমন তথ্য পাওয়া যায় না। তাঁর পিতার নাম শাহ্ দুন্দীর (সাহা দুন্দি)। তথ্যের অভাবে গরীবুল্লাহ-এর সময় নির্ধারন করা দুরূহ।

 সাহিত্যকর্ম 
ফকির গরীবুল্লাহ, বাংলার প্রথম 'সায়ের'। অর্থাৎ পূর্বসূরীদের তুলনায় স্বতন্ত্র একটি কাব্যধারার প্রবর্তন করতে তিনি সক্ষম হয়েছিলেন, যে ধারায় পেয়েছিলেন তিনি বহু উত্তরসাধক। এই কাব্যাদর্শের স্বরূপ নির্ণয় করতে হয় প্রধানত ভাষার দিক দিয়ে, আরবী, ফারসী ও হিন্দী শব্দের বহুল মিশ্রণের ফলে এ ভাষা একটা আলাদা চেহারা নিয়েছে।

তাঁর রচনা বিস্তর। বাংলা পুথি আমির হামজা প্রথম পর্ব তাঁর রচনা। ফকির গরীবুল্লাহ-এর ইউসুফ-জোলেখা নামে একটি কাব্যগ্রন্থ আছে। মুহম্মদ শহীদুল্লাহ মনে করেন, কাব্যটি ১৭৬৫ সালের পর রচিত। ঐতিহাসিকরা বলেন,আঠারো শতকের মধ্যভাগে ফকির গরীবুল্লাহ কয়েকটি পুঁথি রচনা করেন। সেগুলো হচ্ছে: ইউসুফ জোলেখা, আমির হামজা, সোনাভান ও সত্যপীরের পুঁথি। উল্লেখ্য যে, শাহ্ গরীবুল্লাহর প্রথম কাব্যখানি শুদ্ধ বাংলা ভাষায় রচিত। তিনি একাধারে সাধক ও কবি ছিলেন। তাঁর রচনায়  ইসলাম ধর্মের শ্রেষ্ঠত্বের কথা উচ্চারিত হলেও পরধর্মের প্রতিও শ্রদ্ধার মনোভাব ব্যক্ত হয়েছে।

 মৃত্যু 
তাঁর মৃত্যুর কোনো সঠিক সাল, বা তারিখ পাওয়া যায় না।

 তথ্যসূত্র 

বিষয়শ্রেণী:বাঙালি সাহিত্যিক
বিষয়শ্রেণী:মধ্যযুগের কবি